Folketing
2000-10-04

Det, jeg nu hører ministeren sige, er jo, at man meget hurtigt vil sætte noget i gang. Meget hurtigt, hvor hurtigt er det? Er det inden for måneder eller halve år? Og hvis det er mere end halve år, der går, burde man så ikke lytte lidt mere til amtet derude? Vi ønsker altså en forsøgsordning, hvor vi også kan få medhør, og hvor vi måske også kan give en tryghed til dem længst ude, f.eks. i Thyborøn, Torsminde og Nymindegab.